b"\n_START_ARTICLE_\nCarlo Rainaldi\n_START_SECTION_\nPrincipals obres\n_START_PARAGRAPH_\nEntre els seus treballs es troben la fa\xc3\xa7ana de Sant'Andrea della Valle (1661-1665), que va realitzar junt amb Carlo Fontana, les esgl\xc3\xa9sies bessones de Santa Maria dei Miracoli i Santa Maria in Montesanto a la Piazza del Popolo i tamb\xc3\xa9 Santa Maria in Campitelli (1663-1667) considerada la seva obra mestra, que es caracteritza per la seva planta longitudinal amb un espai modificat per dos eixos transversals, i per les imponents columnes exemptes, tant a l'interior com en la fa\xc3\xa7ana._NEWLINE_Va iniciar junt amb el seu pare l'esgl\xc3\xa9sia de Santa Agnese in Piazza Navona, per\xc3\xb2 van ser substitu\xc3\xafts al poc d'iniciar-la per Francesco Borromini que va realitzar la major part d'aquesta obra. Finalment Carlo Rainaldi va ser nomenat novament per a la finalitzaci\xc3\xb3 de l'esgl\xc3\xa9sia (en la que tamb\xc3\xa9 havia intervingut G.L. Bernini), modificant el projecte de Borromini. _NEWLINE_L'any 1660 va enviar un disseny al concurs del nou palau reial del Louvre a Par\xc3\xads, promogut per Llu\xc3\xads XIV en el que tamb\xc3\xa9 van participar Pietro da Cortona i Bernini, entre d'altres. _NEWLINE_A m\xc3\xa9s a m\xc3\xa9s d'edificis, Rainaldi va dissenyar tamb\xc3\xa9 escenografies per a esdeveniments i ritus religiosos. El 1650 va dissenyar l'escenografia del Quarant'ore (Oraci\xc3\xb3 de quaranta hores) per a l'esgl\xc3\xa9sia del Ges\xc3\xb9, i el cadafal commemoratiu de Felip IV d'Espanya el 1665."